Татар порталлары берлеге туган телләрне укытуга багышланган конференция уздыра

	2023 елның 23 апрелендә Татар порталлары берлегенең татарча тәрбия һәм белем бирүгә багышланган икенче онлайн конференциясе узачак. “Татар теле. Урта һәм югары белем» конференциясендә Рәсәйнең төрле төбәкләрендә татар теле укытучылар, мәктәп мөдирләре, заманча дәреслек авторлары, ата-аналар, югары уку йортлары студентлары һәм тел активистлары катнашачак.	 Урыны: ZOOM (zoom.us) платформасы Датасы: 2023 елның 23 апреле Вакыты: 15:00 – 18:00 Оештыручылар: “Татар порталлары берлеге” Модератор: Римма Гомәрова “Татар порталлары берлеге” – татар интернет-порталлары вәкилләрен, медиа-белгечләрне һәм җәмәгать эшлеклеләрен берләштерүче һөнәри берләшмә. Берлек 2021 елда Петербург татар медиафорумында төзелде. Эшчәнлек юнәлеше: шундый ук порталлар булдыру һәм үстерүдә ярдәм күрсәтү. Киләсе конференциядә күтәреләчәк сораулар: Мәгариф учреждениеләрендә туган телләрне өйрәтү ник мөһим? Укучыларның татар телен өйрәнүгә ничек рухландырырга? Мәктәптән соң татар телен өйрәнүне ничек үстерергә? Татар телен кайсы тармакларда кирәк булачак? Тыңлаучы буларак катнашу өчен алдан язылырга кирәк. Очрашуга сылтама теркәлүчеләргә шәхсән таратылачак. 
	---	
Piter.tatar

	№ --- | 20.04.2023	


